My doel [...] is om, sonder die bylas van enige fiktiewe besonderhede, sover moontlik ’n beeld van ’n lewe te gee wat op dokumentasie van daardie lewe en derhalwe op ’n hardnekkige speurtog gegrond is [...]. Die taak van die biograaf [...] bring mee dat hy hom moet berus en hom moet skik by die gekompliseerdheid van die lewe waaroor hy dit het.
Die narratiewe strukturering in geskiedskrywing en lewensbeskrywing ontlok ook kritiese vrae. Aan die hand van Richard Ochsberg wys Rassool (2004:43) egter daarop dat die lewe wat beskryf word, dikwels vertelmatig geleef word: